Baybay Savu

Ti Baybay Savu (wenno ti Baybay Sawu) ket ti bassit a baybay iti kaunegan ti Indonesia ken nainaganan para iti isla ti Savu (Sawu) iti akin-abagatan a pagbeddengannna.  Daytoy ket bineddengan babaen ti Savu ken Rai Jua iti abagatan, dagiti isla ti Rote ken Timor (pagbaetan a nagbingayan ti Daya a Timor ken Indonesia) iti daya, ti Flores ken ti Purpuro Alor iti amianan/amianan a laud, ken ti isla ti Sumba iti laud/amianan a laud. Iti pagbaetan kadagitoy nga isla, daytoy ket agayus idiay Taaw Indiano iti abagatan ken iti laud, ti Baybay Flores iti amianan, ken ti Baybay Banda iti amianan a daya.

Ti Baybay Savu ket makaabot iti agarup a 3500 m iti kaadalem. Daytoy ket sakupenna iti agarup a 600 km manipud iti laud aginggana iti daya, ken 200 km manipud iti amianan aginggana iti abagatan. Ti kadakkelan a siudad iti baybay ket ti Kupang, ti kapitolio ti Daya a Nusa Tenggara ti probinsia iti isla ti Timor ken adda met dagiti agarup a 450,000 nga agtataeng.

Sakup 
Ipalawag ti Gunglo ti Internasional a Hidrograpiko (IHO) ti Baybay Savu a kas maysa kadagiti danum ti Purpuro ti Daya nga India. Ipalawag ti IHO ti patinggana a kas dagiti sumaganad:
Iti amianan. Babaen dagiti akin-abagatan a patingga ti Baybay Flores [Dagiti aplaya ti amianan ti Flores, Komodo, Banta ken ti linia iti Tanjong Naroe ti amianan a daya a punto ti Soembawa, kalpasanna iti igid ti amianan anga aplayana aginggana iti Tanjong Sarokaja ()] ken Baybay Banda [125° Daya … [iti] Isla Alor, kalpasanna iti lawlaw ti daya a punto ken ti igid dagiti aplaya ti amianan ti Alor, Pantar, dagiti isla ti Lomblen ken Adoenara ken kalpasanna iti ballasiw ti akin-amianan a patingga ti Lingsat Flores aginggana iti Tanjong Serbete ti akindaya unay a patingga ti Flores].
Iti daya. Babaen ti meridiano ti 125° Daya iti pagbaetan ti Alor ken Timor.
Iti abagatan. Babaen ti linia manipud iti abagatan a laud a punto ti Timor aginggana iti amianan a daya a punto ti Roti, babaen ti daytoy nga isla aginggana iti abagatan a laud a puntona, kalpasanna tilinia a mapan iti Poeloe Dana () ken aginggana iti Tanjong Ngoendjoe, ti akin-abagatan unay a patinga ti Soemba ken babaen ti daytoy nga isla aginggana iti Tanjong Karosso iti akinlaud a puntona.
Iti laud. Ti linia manipud iti Tanjong Karosso (Soemba) aginggana iti Toro Doro () iti abagatan nga aplaya ti Soembawa.

Dagiti nagibasaran 

Dagiti baybay ti Indonesia